Hyderabad, First Published 23, Oct 2018, 10:51 AM IST
Highlights
హాలీవుడ్ నుండి భారత్ కి పాకాయి 'మీటూ' ప్రకంపనలు. ఇక్కడ కూడా 'మీటూ' ఉద్యమం రోజురోజుకి ఉధృతమవుతోంది. చాలా మంది నటీమణులు తాము ఎదుర్కొన్న లైంగిక వేధింపుల గురించి బహిరంగంగా వెల్లడించారు. తాజాగా 'ఖుషీ' ఫేం ముంతాజ్ కూడా తన కెరీర్ ఆరంభంలో ఎదుర్కొన్న పరిస్థితుల గురించి వెల్లడించింది
హాలీవుడ్ నుండి భారత్ కి పాకాయి 'మీటూ' ప్రకంపనలు. ఇక్కడ కూడా 'మీటూ' ఉద్యమం రోజురోజుకి ఉధృతమవుతోంది. చాలా మంది నటీమణులు తాము ఎదుర్కొన్న లైంగిక వేధింపుల గురించి బహిరంగంగా వెల్లడించారు. 
తాజాగా 'ఖుషీ' ఫేం ముంతాజ్ కూడా తన కెరీర్ ఆరంభంలో ఎదుర్కొన్న పరిస్థితుల గురించి వెల్లడించింది. ''నా కెరీర్ లో కూడా అలాంటి చేదు అనుభవాలు చాలానే ఎదురయ్యాయి. నాతో తప్పుగా ప్రవర్తించినందుకు ఓ దర్శకుడిని చెప్పుతో కొట్టాను. ఈ విషయాన్ని నడిగర్ సంఘం దృష్టికి తీసుకువెళ్లగా.. వారు నా సమస్యని పరిష్కరించారు.
ఈ సంఘటన జరిగిన తరువాత కూడా మరో దర్శకుడు అడ్వాంటేజ్ తీసుకోవడానికి ప్రయత్నించాడు. కోపం ఆపుకోలేక నోటికొచ్చినట్లు తిట్టేశాను. అంతే ఇక అప్పటినుండి ఆయన నా జోలికి రాలేదు'' అంటూ చెప్పుకొచ్చింది.
మీటూ ఉద్యమంపై తన అభిప్రాయాన్ని వెల్లడిస్తూ.. ''ఒకరు మంచివారో, చెడ్డవారో నిర్ణయించే హక్కు మనకి లేదు.. ఆరోపణలు వచ్చినప్పుడు బాధితులు, బాధ్యులు ఇద్దరి మాటలు వినాలి. అప్పుడే ఫలితం ఉంటుందని'' అన్నారు. పవన్ కళ్యాణ్ నటించిన 'ఖుషీ','అత్తారింటికి దారేది' సినిమాలలో ముంతాజ్ ప్రత్యేక గీతాల్లో నటించారు. రీసెంట్ గా తమిళ 'బిగ్ బాస్2' తో క్రేజ్ తెచ్చుకున్నారు.  
ఇవి కూడా చదవండి..